[{"text_idx": "#000000", "text": "Dod o hyd i swydd"}, {"text_idx": "#000002", "text": "Bu Viki Morgan yn gweithio gyda Chymdeithas Tai Rhondda am ddeng mlynedd, gan weithio o fewn y ti\u0302m cefnogaeth. Mae\u2019n dweud wrthym beth wnaeth ei denu at yrfa yn y sector tai."}, {"text_idx": "#000003", "text": "\u201cRoeddwn yn arfer gweithio o fewn adran iechyd cyhoeddus awdurdod lleol ac roedd y cysylltiad gyda thai bob amser o ddiddordeb i fi. Pan welais swydd yn cael ei hysbysebu gyda thi\u0302m cefnogaeth cymdeithas tai, gwyddwn fod yn rhaid i mi wneud cais."}, {"text_idx": "#000005", "text": "Rwy\u2019n cwrdd a\u0302\u2019r tenantiaid ar y dechrau cyntaf felly mae\u2019r berthynas yn cael ei sefydlu\u2019n gynnar a gallaf wedyn eu helpu gydag ochr mwy ymarferol symud. Mae\u2019r pobl rwy\u2019n gweithio gyda nhw yn gwybod y gallant gysylltu a\u0302 fi ar unrhyw adeg, hyd yn oed ar o\u0302l iddynt setlo yn eu cartref newydd. Mae sefydlu perthynas yn gynnar yn helpu i feithrin ymddiriedaeth rhyngom ni a\u2019r tenant ac roedd yn wirioneddol werth chweil gweld gostyngiad o 100% yn nifer yr achosion o droi tenantiaid o\u2019u cartrefi fel canlyniad i o\u0302l-ddyledion rhent o fewn blwyddyn gyntaf y rhaglen Get Set."}, {"text_idx": "#000006", "text": "Mae\u2019r ro\u0302l bellach wedi ehangu i gynnwys gwasanaethau eraill a sefydlwyd fel canlyniad i anghenion ychwanegol tenantiaid ac mae gan Gymdeithas Tai Rhondda bellach brosiect banc bwyd lleol a elwir yn Grub Hub sy\u2019n dosbarthu bwyd i\u2019r bobl y gwyddom sydd a\u0302 mwyaf o angen. Rydym yn helpu i ddynodi pobl sydd angen cymorth efallai nad oedd neb wedi sylwi arnynt yn flaenorol, ac mae\u2019n wirioneddol werth chweil i wybod fy mod yn gwneud gwahaniaeth go iawn.\u201d"}]